Taraba, Tomáš, poslanec NR SR (2021-06-22):
Ďakujem, pán predsedajúci, za slovo. Ja len v krátkosti by som chcel reagovať. Dali ste nám tu opäť v takej rýchlosti pozmeňujúci vlastne nejaký návrh alebo niečo, čo nazývate sprístupnením informácií ohľadom COVID pasov. Jeden z prvých zákonov, ktoré v tomto parlamente boli, a predniesla to pani Kolíková, tak sa týkali vtedy e-karantény a v podstate tej aplikácie, ktorá dodnes nefunguje, vtedy ste to dali opäť v skrátenom konaní a výsledok bol ten, že, že Ústavný súd rozhodol, že to nebolo v súlade s ústavou. Vy ste veľmi dobre vedeli, že tieto COVID pasy pôjdu, pretože to nie je tak, ako, pani Cigániková, ste povedali, že Európska únia rozhodla o pravidlách cestovania, pretože váš štátny tajomník pán Klus sa v tomto veľmi aktívne angažoval, aby tieto COVID pasy boli zavedené. To znamená, že, že neni to až taká novinka, aby sme to tu museli dostať tak, že to ide mimo nás, ale v podstate ten mechanizmus je stále ten istý, že jedna časť koalície tu niečo narýchlo podhodí a tá druhá sa nám príde ospravedlniť, že im je veľmi ľúto, že sme to nedostali. Ja si myslím, že, alebo s čím mám problém, s tým konštatovaním, že zaočkovaní ľudia majú právo uplatňovať svoje právo cestovať po Európskej únii podľa týchto nových pravidiel. Ja si myslím, že ak niekto má to právo, tak to právo je predovšetkým dané slobodou pohybu a nikdy pri vstupe do Európskej únie takéto požiadavky dávané neboli. To, že ste to zmenili, a to, že vy ste s tým súhlasili, a to, že Slovenská republika toto nenapadla, no tak to je váš problém, to nie je problém tých ľudí. A druhá vec, ja neviem, prečo kto sa očkuje. Ja si myslím, ja primárne sa očkujem preto, aby som bol ja chránený. Ja som riadne zaočkovaný na všetko okrem COVID-u a robím to práve preto, aby, aby som ja nebol, aby som ja nedostal tuberu a tak ďalej. To, čo počúvam vás, keď vy neviete odpovedať na to, že či teda tie osoby, ktoré sú očkované proti COVID-u, že či sú imúnne na COVID, tak z toho potom vyplýva, že, že oni môžu, a teraz aj, pán minister, by som bol rád, keby ste tu teda pred nás predstúpili a povedali, áno, osoba, ktorá je zaočkovaná na COVID, je garancia, že nie je nositeľom COVID-u. Ak toto platí, tak potom tú logiku v poriadku, aplikujte si ďalej, ale do mementu, kedy toto neplatí, tak existuje tu veľká otázka, že či potom je dostatočná informácia iba to, že či niekto je, alebo nie je na ten COVID očkovaný, pretože potom sa vraciame k pôvodnej otázke, že či ten COVID má, alebo tá osoba ten COVID nemá. Takže tento duch takej segregácie na dve časti, to znamená, že tí, ktorí splnili podmienku očkovania, sú v poriadku, tí, ktorí nie, tak tých treba, tých treba likvidovať, likvidovať tým spôsobom, že, že budú musieť ukazovať nejaké ďalšie pasy. Vstúpili sme do Európskej únie, kedy pasy boli odstránené, teraz ich idete nahradzovať nejakými inými pasmi. Toto všetko nie je rozhodnutie Európskej únie, to je rozhodnutie vaše, pretože ste s tým ako vláda Slovenskej republiky súhlasili. Nedávno ja som tu dal hlasovať o procedurálnom návrhu, aby vláda bola parlamentom zaviazaná, že nebude s týmito praktikami v Bruseli súhlasiť, že za ne hlasovať nebudete. Takže vy ste za to hlasovali, vy ste s tým súhlasili, takže teraz to aspoň nedávajme do roviny, že nejaká Európska únia rozhodla a jednoducho my teraz iba ex post na niečo reagujeme. Nie, vy ste proste aktívne od začiatku pri tom a toto je politika, ktorú presadzujete. Už keď ste, pán minister, aj tu, tak radi by sme využili túto možnosť, že teraz je úplne, že dá sa krájať to strašenie ľudí, že ak nedosiahneme tú 70-80-percentnú očkovanosť, tak proste tá tretia vlna na Slovensku príde. Chcem sa teda pýtať v tomto kontexte, že či si vysvetľujete tým, že teraz tá druhá vlna bola na takom alebo je na ústupe v čase, kedy tá očkovanosť v podstate dosahovala okolo 20 %. To znamená, že prečo tu podľa vás teraz tá, tá pandémia tak nebujnie, keď odkazujeme ľuďom, že pokiaľ sa neposunie toto očkovanie do, do výraznejšej roviny, tak budeme vystavení tretej vlne. Po tretie rovnako sa chcem spýtať, pretože vaša hlavná pediatrička sa veľmi rada necháva počuť v médiách, že ak nedosiahneme tú kolektívnu imunitu, tak jednoducho budeme musieť postupovať, alebo možno nevylúčila teda dokonca, že presadíte povinné očkovanie sám. Už hovoríte, že na niektoré kategórie obyvateľstva, na tom krízovom štábe o tom diskutujete a zrejme nás postavíte pred nejaké, nejaké oznámenie, tak preto sa chcem spýtať, že ako si potom vysvetľujete slová – opäť priaznivca očkovania na COVID – pána Sabaku, infektológa, ktorý hovorí, že pri COVID-e tá, tá komunitná vlastne imunita nevzniká, že kedy začnete dávať proste jednotné, jednotné výstupy, pretože tento chaos, ktorý tu je, tak jednoducho nie je podkladom na to, aby my ako politici, poslanci sme mohli prijímať nejaké potom zmysluplné a záväzné rozhodnutia, pretože potom je to iba také jednoducho mlátenie slamy, z ktorého každý si zobere len niečo, čo sa mu ľúbi. To znamená, ani tie výstupy z radov v podstate odborníkov, o ktorých sa opierate vy ako ministerstvo zdravotníctva, jednoducho nie sú kompaktné a nedáva to proste žiaden pocit nejakej istoty. Takže, takže toto sú všetko otázky, ktoré, si myslím, že ľudia majú právo mať na ne odpovede, ale to, čo je proste kľúčové, my by sme mali na prvom mieste brániť slobody. Samozrejme, že tie koncepty sú rôzne. Máte prípady, ako napríklad čoraz viac štátov Spojených štátov amerických, ktoré dokonca dávajú pokuty za to, ak sa vôbec niekto snaží zistiť informácie, že či niekto je, alebo nie je očkovaný. Vy ste sa rozhodli vlastne ísť cestou, že každý, kto je očkovaný, tak v poriadku, dostane nejakú priepustku na slobodu. Je to vaša politika, ktorá dlhodobo neobstojí. Samozrejme, že ľudia proti nej sa časom postavia, pretože či už budú pribúdať tie mutácie, či už viac bude tých prípadov, kedy nebudete vedieť odôvodniť, že áno, tí ľudia sú reálne krytí, ktorí sú, ktorí sú očkovaní kvôli COVID-u. Tak jednoducho vám to začne sa rozsypávať ako domček z kariet a nepomôže k tomu ani to, že či budete tu rozdávať lotérie, či tu bude dávať peniaze alebo či tu budete, ja neviem, proste jak nejaké hrnce alebo čokoľvek, keď budem sľubovať. Jednoducho toto je len dôkaz toho, že tá komunikácia s ľuďmi nie je férová. A to, že ste nám tu dnes ráno len zas niečo prečítali, tak toto je absolútna neúcta voči opozícii, pretože nemáme sa k čomu potom vyjadrovať, keď sme to ani nevideli. Ďakujem.